टामुलपुर, टंलाः बाक्सा जिल्लानि सिंआव थानाय टामुलपुर हालामाव मैदेरनि गाग्लोबनायाव सासे सुबुंनि जिउ खहा जानाया मोनसे दुखु नांथा जाथाय सोमजिहोदों। बे दिनफोराव बाक्सा जिल्लानि टामुलपुर दालाय बोखाव नि सिंआव थानाय गेदेर नाग्राजुलि ओनसोला मैदेरनि अनागार थासारिनि थाखाय हरफोराव मेगन मोदै खालामनो गोनां जादों । जायगायारि दखल खालामनायफोरनि थाखाय, मैदेरफोरा थोजासे आदार मोनजायैनि जाहोनाव आरो आदार नागिरनायाव, हाग्रानि मैदेर हान्जाया हाजोआरि ओनसोलफोरनिफ्राय हायेन फारसे ओंखारबोनानै भारत भुतान सिमना ओनसोसोलाव नांजाबना थानाय हायेनारा गामिफोराव हाबफैदों। मोन्थिनो मोननाय बादिब्ला मैदेर फालो बर नदि दैसा सेरफांफोराव थायो आरो मोनाबिलि जाब्ला मैदेरनि फालोआ आदारनि थाखाय गामियरिथिं आदारनि थाखाय आगान सुरो आरो सुबुंफोरा मोगा मोगि जानो गोनां जायो।